《依韵和杭州施正臣与李审言王道粹宴有美堂唱酬》
宋代·沈遘

昔为邻政愧难参，今读新诗叹召南。美化由来称乐国，胜游还足发清谈。

江山临眺乘秋霁，旌节联归卷夕岚。病客区区方北去，尚思堂下暂停骖。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。